SET ปิดเช้าบวก 1 จุด ไร้ปัจจัยใหม่ แนะติดตามสงครามรัสเซีย-ยูเครน
SET ปิดเช้าบวก 1 จุด ไร้ปัจจัยใหม่ แนะติดตามสงครามรัสเซีย-ยูเครน ที่เป็นปัจจัยกระทบหลักต่อราคา Commodity แนวโน้มช่วงบ่ายคาดซึมตัว โดยให้แนวรับไว้ที่ 1,695 จุด และ แนวต้าน 1,707 จุด
SET ปิดเช้าบวก 1 จุด ไร้ปัจจัยใหม่ แนะติดตามสงครามรัสเซีย-ยูเครน ที่เป็นปัจจัยกระทบหลักต่อราคา Commodity แนวโน้มช่วงบ่ายคาดซึมตัว โดยให้แนวรับไว้ที่ 1,695 จุด และ แนวต้าน 1,707 จุด
4 เม.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีตลาดหุ้นไทยในช่วงเช้าที่ผ่านมาอยู่ในลักษณะของการไซต์เวย์ออกด้านข้าง และมองว่าดัชนีปรับตัวขึ้นมายืนเหนือระดับ 1,700 จุด ไม่แข็งแรงนักเนื่องจากปริมาณการซื้อขายที่เบาบาง และไร้ปัจจัยใหม่เข้ามาหนุน โดยมองว่าปัจจัยหลักที่ยังคงต้องติดตามคือ สงครามระหว่างรัสเซียและยูเครน เนื่องจากมีผลกระทบหลักในราคา Commodity
ด้านภาวะ inverted yield curve เริ่มเห็นชัดมากขึ้น และหากภาวะดังกล่าวเกิดขึ้นเป็นระยะเวลานาน ขณะที่สงครามระหว่างรัสเซีย และ ยูเครน ไม่จบภายในระยะเวลา 3 เดือนต่อจากนี้ อาจจะเป็นผลกระทบให้สินทรัพย์เสี่ยงมีการพักฐานได้
สำหรับแนวโน้มในช่วงบ่าย นายวีระวัฒน์ คาดว่า ดัชนีจะยังคงซึมๆต่อเนื่องจากช่วงเช้า เนื่องจากในสัปดาห์นี้เป็นช่วงวันหยุดของหลายๆตลาดในภูมิภาค รวมถึงประเทศไทย โดยให้แนวรับไว้ที่ 1,695 จุด และ แนวต้าน 1,707 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 2,523.78 ล้านบาท ปิดที่ 67.25 บาท เพิ่มขึ้น 0.75 บาท
EA มูลค่าการซื้อขาย 1,673.13 ล้านบาท ปิดที่ 99.25 บาท เพิ่มขึ้น 1.50 บาท
KBANK มูลค่าการซื้อขาย 1,443.41 ล้านบาท ปิดที่ 162.00 บาท ลดลง 1.00 บาท
SVOA มูลค่าการซื้อขาย 1,320.91 ล้านบาท ปิดที่ 4.12 บาท เพิ่มขึ้น 0.32 บาท
TU มูลค่าการซื้อขาย   958.92 ล้านบาท ปิดที่ 18.40 บาท ลดลง 0.60 บาท